Γεια σας γλυκές μου φατσούλες!

Ελπίζω να είστε όλοι καλά. Μου έχουν λείψει οι φωνούλες σας , τα χαμογελαστά σας προσωπάκια .

Μη στεναχωριέστε, θα έρθουν γρήγορα οι μέρες που θα κάνουμε στην τάξη όλα αυτά που μας κάνουν χαρούμενους.

Ας ξεκινήσουμε λοιπόν σήμερα, να κάνουμε το πρώτο μας μάθημα αλλιώς, εξ’ αποστάσεως.

Το θέμα μας ασφαλώς είναι **το σχολείο** που τόσο αγαπάμε.

Κάθε εβδομάδα, μέχρι να ανοίξει το σχολείο και πάλι, θα σας στέλνω ασκησούλες για να μαθαίνετε και να διασκεδάζετε συγχρόνως.

Ελπίζω να περνάτε πολύ καλά με τους δικούς σας ανθρώπους. Σας δίνεται η ευκαιρία να μάθετε κι άλλα πράγματα εκτός από τα μαθήματα του σχολείου, όπως να μαγειρέψετε, να φτιάξετε γλυκά με τη βοήθεια της μαμάς, να τακτοποιήσετε το δωμάτιό σας, να περιηγηθείτε στις ομορφιές του τόπου σας, να ασχοληθείτε με τα ζώα σας, να διαβάσετε ή να ακούσετε το αγαπημένο σας βιβλίο, να δείτε μια σπουδαία ταινία με όλη την οικογένεια, να παίξετε με τα αδέρφια σας.

Φατσούλες μου, σας χαιρετώ!

Όλοι μαζί ……. Σηκωθείτε! Αλεξάνδρα,Χριστίνα,Παναγιώτη,Θανάση,Δήμητρα,Γιώργο,ΘανάσηΠαναγιώτα,Ελπίδα,Αναστασία,Λευτέρη,Αγγελική,Χάρη και Κωνσταντίνε!

Σας βλέπω…..!

Με πολύ αγάπη

Η κ. Σοφία